
	  Comisia pentru politică economică,
              reformă şi privatizare 
	                                Nr. 4c-1/372
                                Pl-x 651/2018
                        


                                                                                                  Bucureşti,  20.11.2018
                                                            AVIZ

asupra propunerii legislative 
pentru modificarea lit. h), alin. (1), art. 456 din Legea nr. 227/2015 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, cu propunerea legislativă pentru modificarea lit. h), alin. (1), art. 456 din Legea nr. 227/2015 privind Codul fiscal, transmisă cu adresa nr. Pl-x 651 din 29 octombrie 2018, înregistrată sub nr. 4c-1/372 din                 30 octombrie 2018. 
Senatul, în calitate de primă Cameră sesizată, a respins iniţiativa legislativă,                   în şedinţa din 24 octombrie 2018.
Conform prevederilor art. 75 din Constituţia României, republicată, şi ale                     art. 92 alin. (9) pct. 1 din Regulamentul Camerei Deputaţilor, republicat, cu modificările               și completările ulterioare, Camera Deputaţilor este  Cameră decizională. 

Potrivit reglementărilor art. 61 din Regulamentul Camerei Deputaţilor, republicat,                     cu modificările și completările ulterioare, membrii Comisiei au dezbătut iniţiativa legislativă menţionată mai sus, în şedinţa din 20 noiembrie 2018.
Membrii Comisiei au examinat propunerea legislativă supusă avizării,                           expunerea de motive, avizul favorabil al Consiliului Legislativ, cu observaţii                             şi propuneri, transmis cu adresa nr. 633 din 27 iunie 2018, avizul favorabil                                   al Consiliului Economic și Social, transmis cu adresa nr. 3262 din 12 iunie 2018 și                    punctul de vedere al Guvernului, transmis cu adresa nr. 1328 din 9 iulie 2018, prin care menţionează că nu susţine adoptarea inițiativei legislative.
Cu prilejul dezbaterilor, membrii Comisiei pentru politică economică, reformă şi privatizare au constatat faptul că inițiativa legislativă nu se justifică întrucât,                                   în temeiul art. 456 alin. (1) lit. h) din Legea nr. 227/2015 privind Codul fiscal,                               cu modificările și completările ulterioare, sunt exceptate de la scutirea la plata impozitului/taxei pe clădiri ,,(...) încăperile folosite pentru activităţi economice”, prin activitate economică, în sensul art. 453 lit. a) din Legea nr. 227/2015, cu modificările și completările ulterioare, înțelegându-se ,,orice activitate care constă în furnizarea de bunuri, servicii şi lucrări pe o piaţă”.
Or, activitatea cabinetelor de medicină de familie, în conformitate cu                             art. 64 lit. f) din Legea nr. 95/2006 privind reforma în domeniul sănătății, republicată,        cu modificările și completările ulterioare, constă tocmai în furnizarea de servicii, categorie exceptată de la scutirea la plată a impozitului/taxei pe clădiri.
Având în vedere considerentele menționate mai sus, membrii Comisiei pentru politică economică, reformă şi privatizare au hotărât, cu majoritate de voturi                                (3 voturi împotrivă),  avizarea negativă a propunerii legislative.
În raport cu obiectul şi conţinutul său, inițiativa legislativă face parte din categoria legilor ordinare.
        PREŞEDINTE                                                                                 SECRETAR

